Timo Suslov

Timo Suslov (sündinud 2. juulil 1981 Tallinnas) on Eesti politseinik ja poliitik, 2013. aastast Eesti Reformierakonna liige, Riigikogu XIV ja XV koosseisu liige, Balti Assamblee president. 

 Haridus 
Ta lõpetas 1999. aastal Keila Gümnaasiumi ja 2004. aastal Sisekaitseakadeemia politseinikuna.

 Töökäik 
1999. aastal oli ta Keila Linnavalitsuse spordinõuniku abi. Aastatel 2004–2008 oli ta Põhja Politseiprefektuuri kriminaalpolitseinik, 2008–2009 korrakaitsepolitseinik, 2009–2012 konstaablijaoskonna juht. 

Aastatel 2012–2021 oli ta Keila abilinnapea. Aastatel 2013 ja 2017 valiti ta Keila Linnavolikokku.

 Poliitiline tegevus 
Seoses Riigikogu liikme Kaja Kallase volituste peatumisega tema nimetamise tõttu Vabariigi Valitsuse liikmeks asus Timo Suslov Kaja Kallase asendusliikmena 27. jaanuaril 2021 tööle XIV Riigikogu liikmena.

Ta nimetati 2022. aasta mais Eesti Reformierakonna peasekretäriks. 22. oktoobril 2025, mõned päevad pärast KOV valimisi, kus Reformierakonda toetas vaid 10 % hääletanutest, teatas ta erakonna juhatusele, et paneb peasekretäri ameti maha. 

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 1033 häält ning osutus valituks.

Novembris 2024 süüdistati teda meedias selle eest, et ta tekitas samuti Reformierakonda kuuluvale töötule vennale Tanel Suslovile "sooja ametikoha" Keila tervisekeskuse juhatuses.Viita-Neuhaus, A. (2024, november 26). Vennaarm Keilas: Reformierakonna peasekretär Timo Suslov tekitas töötule vennale sooja ametikoha?. Postimees. 

Tunnustus
2019 Harjumaa teenetemärk

 Isiklikku 
Ta on abielus ja tal on kaks poega. Tema hobid on tervisesport ja korvpall. Tema kaksikvend Tanel Suslov on korvpallikohtunik.https://www.esbl.ee/biograafia/Tanel_Suslov

Viited

Kategooria:XIV Riigikogu liikmed
Kategooria:XV Riigikogu liikmed
Kategooria:Eesti Reformierakonna poliitikud
Kategooria:Eesti politseinikud
Kategooria:Sündinud 1981